มีอาการปวดบริเวณท้องน้อย ด้านขวา ปวดแบบเป็นๆหายๆ ไปหามา2ที่แต่ตรวจไม่พบสิ่งผิดปกติ มดลูก รังไข่ ปีกมดลูก ปกติดีทุกอย่าง เจาะเลือดกับปัสสาวะก็ปกติ แต่ก็ยังปวดอยู่ เคยไปปรึกษาท่านอื่น บอกว่าอาจเป็นเพราะทำงานยกของหนัก แต่ปกติหนูทำงานเกี่ยวกับเอกสารในออฟฟิตเท่านั้น อาการแบบนี้จะมีวิธีรักษายังไปบ้างคะ
สวัสดีค่ะ อาการปวดท้องน้อยอาจมีสาเหตุมาจาก-กล้ามเนื้อหน้าท้องอักเสบ อาจสัมพันธ์กับท่าทาง การก้มยกของหนัก มีจุดกดเจ็บชัดเจน-มีเยื่อบุโพรงมดลูกเจริญผิดที่ อาจทำให้ปวดสัมพันธ์กับประจำเดือน-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้ในกรณีนี้หากยังมีอาการต่อเนื่อง ปวดมากขึ้นเรื่อยๆ มีเลือดออกผิดปกติทางช่องคลอด ตกขาวผิดปกติ มีไข้ ปัสสาวะแสบขัด ควรกลับไปพบแพทย์เพื่อตรวจซ้ำอีกครั้ง เพราะบางโรคเมื่อเวลาผ่านไป อาการอาจแสดงออกมาชัดขึ้น หรือตรวจเจออะไรเพิ่มขึ้นจากเลือดหรือปัสสาวะค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก รับประทานยาแก้ปวดหรือยาแก้อักเสบที่ไม่ใช่สเตียรอยด์ได้เบื้องต้น